синузит – любопитни факти!
синузит – любопитни факти! любопитен факт е, че антибиотиците обичайно не помагат за синузит, но се изписват повсеместно! статистиката дава данни, че от всички предписани антибиотици на лица над 18 години в доболничната помощ, 15-20 % от всички тях са изписани за лечение на синузит. въпроса тук е, дали всички тези хора реално имат нуждата от лечение с антибиотици. в отговор на изнесените данни, може да се добави следния факт, че поставена, диагнозата синузит почти винаги е следствие на вирусна инфекция, а не на бактериална такава, а на всички е известно, че антибиотиците не действат на вирусите. дори в случаите на бактериална инфекция ако се стигне до такава, тя преминава сравнително леко за около седмица, ако не е съпроводена разбира се от някакви усложнения или срив в имунната система. антибиотиците не помагат дори в случаите и на алергии. от друга страна резистентността на някои бактерии към някои антибиотици прави употребата им безсмислена в някои случаи. тук може да се засегне и финансовия аспект в случая на нецелесъобразна терапия. антибиотиците не са скъпи като цяло, но всеки лев, похарчен за ненужно лекарство, е хвърлен на вятъра.
кога антибиотиците са наистина необходими? все пак антибиотиците са спасили живота на милиони хора през годините. употребата им е необходима само при усложнена клинична картина, когато симптомите на синузит продължават повече от седмица или в случаите, в които е започнало подобрение с последвало влошаване или симптомите са много тежки от самото начало. обезпокояващи симптоми при синузит, които са основание за незабавно започване на антибиотично лечение, са: температура над 38.5 градуса, силна болка и напрежение над синусите, кожни прояви, като бързопреходни зачервявания и затопляния на кожата. някои лекари препоръчват ямр-изследване, когато подозират синузит, но това изследване е необходимо само при рецидивиращ (хроничен) синузит или се обсъжда хирургия на синусите.